ועדת הכספים, כנסת 19, פרוטוקול מספר 31, 2013-04-30 10:40

ניסן סלומינסקי: הנושא השני זה תיקון תקנון הבורסה.

ניסן סלומינסקי: לחברי הכנסת, אני רק רוצה לומר, שבהמשך הישיבה – אנחנו עכשיו בודקים – תבוא גם הודעה לגבי סדר היום של מחר, ויכול להיות גם של יום ראשון.

ניסן סלומינסקי: יש לנו שני חוקים - - -

קריאה: - - -

ניסן סלומינסקי: כן, אנחנו אמרנו כבר.

ניסן סלומינסקי: נתתי התראה בשבוע שעבר, כי יש לנו עכשיו שני חוקים.

ניסן סלומינסקי: שני חוקים שאושרו אתמול, ואנחנו רוצים לאשר אותם לפני שאנחנו מקבלים מהכנסת את התכנית - - -

ראובן ריבלין: את התקציב.

ניסן סלומינסקי: מה?

ראובן ריבלין: לפני שמקבלים את חוק התקציב.

ניסן סלומינסקי: לא, לפני כן.

ניסן סלומינסקי: יש לנו את חוק הריכוזיות שאנחנו רוצים לדון, עד שיגיע חוק התקציב.

ראובן ריבלין: לא, לא.

ראובן ריבלין: בלי זה אתה לא יכול לאשר את חוק התקציב.

ניסן סלומינסקי: מה?

ראובן ריבלין: בלי אישור החוקים שנתקבלו אתמול, הם לא יכולים - - -

ניסן סלומינסקי: לכן, אמרתי: אני רוצה לסיים.

ניסן סלומינסקי: אז אנחנו רק עכשיו בודקים עם הנוגעים בדבר מה יהיה ביום רביעי, ומה נתחיל ביום ראשון.

ניסן סלומינסקי: ואז אני אודיע - - -

קריאה: הישיבות ביום ראשון - - -, נכון?

ראובן ריבלין: לא, פה.

קריאה: - - -

ניסן סלומינסקי: ביום ראשון, פה.

ניסן סלומינסקי: יום חמישי שנעשה יהיה בתל אביב.

ניסן סלומינסקי: את יום ראשון עוד נעשה פה.

ניסן סלומינסקי: החבר'ה צריכים לעבוד קשה, מה אפשר לעשות?

קריאות: - - -

ניסן סלומינסקי: את יום חמישי, כרגע, אני עוד לא מכניס לעניין.

ניסן סלומינסקי: אמרנו שנוסיף את יום ראשון.

ראובן ריבלין: לא מספיק שהממשלה הולכת לתל אביב - - -

ניסן סלומינסקי: חבל.

ניסן סלומינסקי: כרגע, אנחנו מדברים על מחר ועל יום ראשון שתבוא הודעה בהמשך הדיון.

ניסן סלומינסקי: אוקי, איך אנחנו מתחילים עם הנושא של תיקוני הבורסה?

ניסן סלומינסקי: אתה תתחיל?

טמיר כהן: לא, לא, לא, עורכת-הדין חגית נאמן.

ניסן סלומינסקי: עורכת-הדין חגית נאמן.

ניסן סלומינסקי: את השם לפרוטוקול.

ניסן סלומינסקי: עורכת-הדין נאמן, כחכמתך – מה שנקרא – אם תרדי לפרט את פרטי הפרטים עד שאפילו אני אבין, אז ייקח לנו שבוע.

ניסן סלומינסקי: אם תעשי את זה בגדול, למעלה, אז אף אחד לא יבין.

ניסן סלומינסקי: אז תמצאי את החכמה להגיד את זה – איך אומרים?

ניסן סלומינסקי: – בחכמה, שנבין.

יצחק כהן: אז מה אתה מציע, שהיא - - -

ניסן סלומינסקי: אז אמרתי, שהיא תעשה את זה בחכמה: לא יותר מדי מפורט ולא יותר מדי כללי, ותמצאי את השביל הנכון.

חגית נאמן: אז אני אשתדל לקצר, ואנחנו נשמח לענות גם לשאלות אם תהיינה.

חגית נאמן: אנחנו מבקשים תיקונים בארבעה נושאים בתקנון הבורסה.

חגית נאמן: אני אסקור אותם אחד-אחד, אם תרצו.

חגית נאמן: ביניהם, אם יש שאלות או איך שתחליטו.

חגית נאמן: הנושא הראשון הוא כללים בנושא של תעודות סל.

חגית נאמן: תעודות סל זה מכשיר פיננסי שנסחר בבורסה מזה מספר שנים.

חגית נאמן: יחסית, מכשיר פיננסי חדש.

חגית נאמן: לאחר כעשור שהוא נסחר הגענו למסקנה שצריך לעשות בו מספר תיקונים, בעיקר תיקונים שנוגעים להבטחת תקינות המסחר: הן בתעודות הסל והן בנכס הבסיס.

חגית נאמן: תעודות הסל עוקבות בעיקר אחרי מדדים של ניירות ערך.

חגית נאמן: עיקר התיקון בתקנון הוא ההסמכה לקבוע בהנחיות אלו מדדים ניתן יהיה לעקוב אחריהם עם תעודות הסל מבחינת שווי ניירות הערך שייכללו במדדים, שיעור אחזקות הציבור, שווי אחזקות הציבור, מספר ניירות הערך; כללים לגבי מי שעורך את המדד ומחשב את המדד כדי להבטיח שגם זה יהיה מדדים עם מוניטין, ועם אמינות של מחשבי המדד ועורכי המדד; וכללים שנוגעים לתקינות המסחר, היה ומתגלה שתעודות סל שנסחרות הן גורמות לאי תקינות מסחר או בתעודות עצמן או בניירות הערך שאחריהן הן עוקבות, זו עילה להשהיה.

חגית נאמן: דירקטוריון הבורסה, מבחינתו זו עילה להשהיית המסחר.

ראובן ריבלין: מה, זה לא היה קודם?

חגית נאמן: לא.

חגית נאמן: יש עילות אחרות, אבל לא עילה ספציפית של פגיעה בתקינות המסחר.

ראובן ריבלין: מה, זו הטעיית הציבור.

ראובן ריבלין: מה זה?

חגית נאמן: תקינות המסחר זה לאו דווקא הטעיית הציבור, זו עילה נוספת.

חגית נאמן: העילה כשלעצמה, ואתה צודק, זה החוסר שמצאנו, שזו בדיוק הסיבה שחשבנו שזה הכרחי ונחוץ להוסיף עילה כזאת.

חגית נאמן: יש עילות אחרות שיש להן גם נגיעה לתקינות המסחר, אבל הפעם זו ממש נקיטת עילה שכשמה זו פגיעה בתקינות המסחר.

אראל מרגלית: איזו עילה אנחנו מוסיפים עכשיו?

חגית נאמן: תקינות המסחר.

חגית נאמן: פגיעה בתקינות המסחר.

יצחק כהן: תפרטי, מה הכוונה?

יצחק כהן: זו הגדרה כוללנית מאוד.

חגית נאמן: הכוונה היא שאם יש תעודה, שאתה רואה שתעודות סל עוקבות אחרי ניירות ערך, ואם אנחנו רואים שהמסחר בתעודת הסל עצמה גורם לאיזושהי פגיעה, בין אם בנכס הבסיס – במדד – ובין אם בתעודה עצמה, אכן זו לא עילה פשוטה, וזה לא בכדי שהיא לא הייתה עד היום.

חגית נאמן: אבל הגענו, ומהניסיון שמצאנו, ואם תרצו שניתן גם דוגמאות, נתקלנו במצבים שיכול להיות - - -

יצחק כהן: נשמח מאוד.

יצחק כהן: נשמח.

חגית נאמן: אוקי.

אראל מרגלית: מי קובע מי נמצא בתוך התעודה, בכל תעודת סל?

יצחק כהן: התעודות.

חגית נאמן: התעודות עוקבות אחרי מדדים.

חגית נאמן: הבורסה מפרסמת את המדדים.

חגית נאמן: אם תראו באתר הבורסה, יש שם את המדד המפורסם יותר ועליו, באמת, יש את מספר התעודות הרב ביותר וזה מדד תל אביב 25.

ראובן ריבלין: נכון.

חגית נאמן: יש מדדים נוספים של הבורסה.

חגית נאמן: עיקר המדדים שעליהם עוקבות תעודות הסל זה המדדים שמחשבת ומפרסמת הבורסה, אבל לא רק.

חגית נאמן: בעיקרון, תעודות סל זה מנפיקים פרטיים של תעודות סל, שזה מוסדות פיננסיים שמנפיקים את תעודות הסל; וחברי בורסה, גופים שבבעלות חברי בורסה ושאינם חברי בורסה.

חגית נאמן: והם יכולים גם לעקוב אחרי מדדים בינלאומיים כמו: ה-NIKKEI,SNP – - - -

ראובן ריבלין: יש פה נציג של משרד האוצר?

קריאה: יש.

ראובן ריבלין: אתה נציג משרד האוצר?

ראובן ריבלין: זה על דעתכם?

ראובן ריבלין: זה על דעתי, אבל אני שואל אם זה על דעתכם.

ניסן סלומינסקי: תיכף נשאל את כל הדברים האלו.

ניסן סלומינסקי: כשהיא תסיים יש לנו כמה נציגים: הרשות לניירות ערך, משרד האוצר ואחרים.

ניסן סלומינסקי: ואנחנו ודאי שנשאל כל אחד אם זה על דעתו או לא.

ראובן ריבלין: כי פה באים ישר לוועדה - - -

ניסן סלומינסקי: היא תסיים את הדברים ואחר-כך - - - נציג רשות ניירות ערך, ואחר-כך נציג משרד האוצר.

יצחק כהן: עורכת-הדין נאמן, מה זה: אנחנו נבדוק את המדדים?

יצחק כהן: אתם גם תקבעו את המדדים?

חגית נאמן: הבורסה מחשבת את המדדים.

חגית נאמן: בוודאי.

יצחק כהן: כן, אבל תקבעו איזה ומה?

חגית נאמן: לא, אנחנו לא.

יצחק כהן: זה מה שהשתמע מדברייך.

חגית נאמן: אז אני אבהיר: הבורסה לא מנפיקה את תעודות הסל ולא מוציאה תעודות סל.

חגית נאמן: מי שמוציא את תעודות הסל הם גופים פרטיים או גופים ציבוריים – גופים פיננסיים, כמו: "פסגות", "אקסלנס" – הם גופים שמוציאים תעודות סל.

חגית נאמן: והם בוחרים איזה מדדים הם בוחרים כנכס מעקב לתעודות הסל.

חגית נאמן: זו לא הבורסה.

ראובן ריבלין: זה משקלל.

חגית נאמן: הם יכולים לבחור מדדים מתוך המדדים שהבורסה מחשבת ומפרסמת.

חגית נאמן: הם יכולים לבחור מדדים מתוך המדדים שחברות בינלאומיות כמו: DOW JONES, SNP, NIKKEI, מדדים אחרים.

חגית נאמן: זו הבחירה שלהם.

חגית נאמן: אנחנו כבורסה רוצים, גם בתוך המדדים שלנו – של הבורסה, שאנחנו מחשבים ומפרסמים – אנחנו רוצים שהמדדים שיהיו עליהם תעודות סל יהיו מדדים שכוללים את המניות בעלות סחירות גבוהה, עם שווי שוק גבוה.

חגית נאמן: כל זה להבטחת תקינות המסחר.

חגית נאמן: הבורסה לא מנפיקה את התעודות האלה.

אראל מרגלית: כלומר, שזה לא יהיה שרירותי.

אלעזר שטרן: שזה לא יהיה שרירותי או שזה לא יהיה אמין?

ראובן ריבלין: גם וגם.

ראובן ריבלין: בעיקר זו האמינות.

חגית נאמן: עיקר המחשבה שלנו היא מחשבה שיהיו מדדים, קודם-כל, אמינים; שיש בהם סחירות: לא מדדים מאוד דלים מבחינה זאת שמעט מניות - - - אפשר יהיה להשפיע על שערי המניות.

חגית נאמן: אני רוצה להגיד שהתיקון הזה נעשה, כמובן, בשיתוף פעולה עם הרשות לניירות ערך ובאופן הדוק.

חגית נאמן: וגם תוך קבלת הערות מהמנפיקים לאורך כל הדרך, על מנת לבוא לפה עם הצעה מיטבית לכללים החדשים.

ניסן סלומינסקי: זאת אומרת, זו הצעה שמקובלת על – אין איזה גוף שמתנגד לזה עקרונית?

חגית נאמן: לא ידוע לנו על - - -

יצחק כהן: אני לא הבנתי מה התיקון שאתם רוצים לעשות.

יצחק כהן: מה היה עד עכשיו?

יצחק כהן: ומה אתם הולכים לעשות?

קריאה: מה המצב עכשיו?

יצחק כהן: מה היה עד עכשיו?

יצחק כהן: ומה אתם הולכים לעשות?

חגית נאמן: היום יש כללים.

חגית נאמן: קודם-כל, בתקנון הבורסה יש הסמכה לקבוע בהנחיות פרטים בכל הדברים שמניתי.

חגית נאמן: אבל עיקר התיקון הוא התייחסות לאיזה תעודות סל יכולות להיות על מדדים, כאשר אנחנו מתייחסים לאיכותיות של המדדים האלה, כשההסתכלות שלנו זו תקינות המסחר: שיהיה בתוכו מדדים; שלא שניים-שלושה ניירות, אלא מינימום של ניירות יהיו במדדים האלה - - -

יצחק כהן: עד עכשיו לא עשו את זה?

עפר שלח: עד היום זה לא קיים?

יצחק כהן: עד היום לא עשו את זה?

עפר שלח: עד היום אין שום רגולציה על תעודות סל?

חגית נאמן: עד היום, לא פורמלית, לא מוסדר בתוך ההנחיות.

חגית נאמן: אנחנו התחלנו את ההנחיות האלה מכלום.

חגית נאמן: כשהתחלנו את ההנחיות שקבענו אותן, זה היה להתחיל מאל"ף, לא היו עד אז תעודות סל.

חגית נאמן: וכמו שאמרתי: במלאת מספר שנים למסחר בתעודות סל למדנו הרבה – גם אנחנו וגם הרשות לניירות ערך.

חגית נאמן: והתיקון הזה מגלם את אותו ניסיון שלמדנו במהלך השנים גם לעניין מספר ניירות הערך, שזה תנאי שיהיה במדד; שווי; שיעור - - -

עפר שלח: יש היום תעודות סל שאתם מכירים, שעל פי הרגולציה שלכם ייפסלו?

חני שטרית בך: לא.

חגית נאמן: לא.

חגית נאמן: לא.

חגית נאמן: הגברת חני שטרית-בך?

חני שטרית בך: לא.

עפר שלח: אוקי.

אראל מרגלית: בעצם, אתם אומרים שהחברות או המדד ששמים, המרכיבים של המדד צריכים להיות מבוססים: לא חברות קש ולא דברים.

קריאה: נכון.

קריאה: נכון מאוד.

ראובן ריבלין: אשכרה.

אראל מרגלית: כי כל אחד מאיתנו יכול להנפיק תעודת סל על פני 20 חברות אחרות.

אראל מרגלית: ואתם רוצים לפקח שהחברות אמיתיות, כשבאמת המכנה המשותף הוא מכנה משותף אמיתי.

קריאה: אמת.

משה גפני: מה קרה שם?

אראל מרגלית: ויפה שעה אחת - - -

קריאה: זה מוצר חדש והם רוצים - - -

משה גפני: מה קרה?

משה גפני: קרה משהו?

קריאה: לא קרה שום דבר.

קריאה: זה מוצר חדש - - -

קריאות: - - -

קריאה: כי המוצר נהיה פופולרי.

ראובן ריבלין: צריך לראות רק אם משרד האוצר מודע ויודע.

משה גפני: לא שקרה משהו, ושכתוצאה מזה - - -

קריאות: - - -

משה גפני: אני שאלתי: האם קרה משהו, שכתוצאה מזה עושים את השינוי?

משה גפני: האם הייתה איזו תקלה?

ראובן ריבלין: כתוב: לפני עיוור לא תשים מכשול.

ראובן ריבלין: הם רואים כבר את הקולות שבדרך, לכן הם אומרים: אנחנו נמנע את זאת שאפילו לא יחשבו.

חני שטרית בך: חני שטרית בך, מהבורסה לניירות ערך.

חני שטרית בך: אני אומרת: לא קרה שום דבר מיוחד.

חני שטרית בך: אבל אחרי עשור - - -

יצחק כהן: ההיפך, המכשירים טובים, עד כמה שאני מכיר אותם.

חני שטרית בך: נכון.

חני שטרית בך: אחרי עשור שבנינו את ההנחיות האלה נדבך על נדבך, חשבנו שצריך לעגן דברים שראינו ושחסרים.

חני שטרית בך: שבין היתר – כמו שעורכת-הדין חגית נאמן אמרה – איזה מדד ראוי שיעקבו אחריו.

יצחק כהן: מה קורה בעולם?

חני שטרית בך: בעולם יש חקיקה, גם.

חני שטרית בך: וחשבנו שצריך באמצעות תקנון הבורסה להגיד איזה מדדים ראוי שיעקבו אחריהם.

ראובן ריבלין: מאה אחוז.

אראל מרגלית: אני אתן לך דוגמה: בבורסה בשנחאי, שנעשתה מאוד פופולרית לפני שלוש שנים, אתה היית צריך לראות איזה מדדים היו שם, של חברות האינטרנט הסיניות.

אראל מרגלית: דברים התמוטטו, אז צריך תקנות.

אראל מרגלית: איך משפיע הקושי המאוד גדול על כמה מהחברות הגדולות במשק, על המדדים האלה ועל תעודות הסל?

אראל מרגלית: כמה מהחברות הגדולות במשק נמצאות בקשיים, איך זה משפיע על תעודות הסל כי הן חלק מהמדדים?

חגית נאמן: חברה שמשעים אותה מהמסחר יוצאת מהמדדים.

חגית נאמן: יש לנו פרוצדורה בתוך הכללים.

חגית נאמן: קודם-כל, אצלנו יכולים להיות במדדים – יש לנו מאגר של חברות שהן פוטנציאל למדדים.

חגית נאמן: ועם המדדים שלנו, של הבורסה לניירות ערך, שאנחנו מחשבים, יש פרוצדורה שכאשר חברה נקלעת לקשיים ומשעים בה את המסחר, בתוך הכללים שלנו יש כללים להוצאה שלה מהמדדים.

חגית נאמן: היא לא נשארת במדדים לאורך זמן - - -

אראל מרגלית: האם היו תחלופות רציניות לאחרונה, כי היו כמה חברות גדולות שלא עמדו - - -

חגית נאמן: כל חברה שמושעית מהמסחר והיא מעבר למספר - - - המסחר, היא יוצאת מהמדדים.

חגית נאמן: יש לה - - -

עפר שלח: בתוך התקנות שעשיתם יש לקחים גם מהמשבר הפיננסי, שנבע הרי בחלקו מזה שעשו - - -

ראובן ריבלין: ודאי.

עפר שלח: ודברים שהפכו אותם לדרגה מאוד גבוהה, ל-Tripel A – דברים שבסיס היו רקובים.

עפר שלח: יש מסקנות מתוך זה בתוך התקנות שלכם?

חני שטרית בך: לא.

חני שטרית בך: המדדים שלנו, קודם-כל, הם מדדי מניות, אז הם הולכים לפי שווי השוק הגבוה ביותר.

חני שטרית בך: ובמדדי אג"ח – שאני מניחה שלזה אתה מתכוון – אז ברגע שהדירוג יורד, הם יורדים מהמדדים שלנו.

חני שטרית בך: ממילא נגרעים מהמדדים.

חני שטרית בך: כך שתמיד המדדים הם על השכבה הטובה יותר.

אראל מרגלית: כלומר, תספורת לוקחת אותך מהמדד.

ראובן ריבלין: ודאי.

קארין אלהרר: הדבר הזה בשיתוף עם בתי השקעות?

קארין אלהרר: - - -

חגית נאמן: כן, כן.

קארין אלהרר: אוקי.

חגית נאמן: לאורך כל הדרך של החקיקה היה דיאלוג גם בינינו ובין המשקיעים.

חגית נאמן: גם בין הרשות לניירות ערך ובין המנפיקים.

חגית נאמן: היה דיאלוג מלא לאורך כל הדרך.

קארין אלהרר: אוקי.

ניסן סלומינסקי: אני רק רוצה, לפי בקשת יושב-ראש הקואליציה, אז אנחנו נדחה את הרוויזיה ל-11:20.

יצחק כהן: אבל החברים לא מסכימים, עם כל הכבוד.

ניסן סלומינסקי: 11:20.

עדי קול: שוב, זו הצבעה.

עדי קול: הרי יהיה פה דיון.

ניסן סלומינסקי: רוויזיה זו רק הצבעה, אין דיון.

עדי קול: כן, אבל תפתחו את זה לדיון.

ניסן סלומינסקי: לא.

עדי קול: חבר הכנסת גפני ייפתח.

ניסן סלומינסקי: הדיון, אם ירצו, יעשו אחרי ההצבעה.

ניסן סלומינסקי: 11:20.

ניסן סלומינסקי: ביקש שאני אדחה את זה בעוד רבע שעה.

ראובן ריבלין: מה עמדת הקואליציה, דרך אגב?

עפר שלח: לחלק מחברי הכנסת זו בעיה.

ניסן סלומינסקי: למי?

עפר שלח: לחלק מחברי הכנסת זו בעיה - - -.

עפר שלח: - - - רוויזיה – דחינו את זה בחצי שעה.

עפר שלח: עכשיו זה עוד רבע שעה.

ניסן סלומינסקי: חבר'ה, חבר הכנסת יריב לוין ביקש.

ניסן סלומינסקי: תנו.

ניסן סלומינסקי: רגע, אתם יכולים.

ניסן סלומינסקי: אתם עד 11:30, נכון?

ניסן סלומינסקי: 11:20 זו הצבעה רק.

ניסן סלומינסקי: תראו, זו חצי דקת הצבעה.

ניסן סלומינסקי: נקודה.

עדי קול: זו לא חצי דקה.

ניסן סלומינסקי: אז אם יושב-ראש הקואליציה ביקש, יכול להיות שמנהלים משא-ומתן.

ניסן סלומינסקי: תנו 20 דקות, חבר'ה.

קריאות: - - -

עפר שלח: אם מנהלים משא ומתן כדאי לנהל משא ומתן בנוכחות מי שרלבנטי - - -

ניסן סלומינסקי: לא, לא, לא קשור אלינו.

ניסן סלומינסקי: אמרתי לך, לא קשור לצו.

עפר שלח: אז אני רוצה להבין.

ניסן סלומינסקי: אני לא רוצה להיות קשור לצו, לא קשור לשום דבר.

ניסן סלומינסקי: למה אנחנו צריכים להכניס את זה?

ניסן סלומינסקי: כשזה יגיע - - -

עפר שלח: אז על מה זה?

עפר שלח: הרוויזיה היא על הצו.

עדי קול: - - -

ניסן סלומינסקי: אנחנו, על הרוויזיה, מצביעים ודוחים אותה.

ניסן סלומינסקי: נקודה.

ניסן סלומינסקי: זה הכול.

משה גפני: אבל אדוני היושב-ראש, חבר הכנסת עפר שלח צודק.

משה גפני: מה, למה אתה צוחק?

משה גפני: - - - מנהלים משא ומתן, - - -

עדי קול: נכון.

ניסן סלומינסקי: חבר'ה, שנבין: אנחנו, כלומר מי שהצביע בעד החוק, אמור להצביע להוריד את הרוויזיה.

ניסן סלומינסקי: זה הכול.

ניסן סלומינסקי: נקודה.

ניסן סלומינסקי: ההיפך, אני נלחם את המלחמה.

ניסן סלומינסקי: אני עושה את המלחמה הזאת.

ניסן סלומינסקי: זה בסדר.

ניסן סלומינסקי: אוקי, סליחה על ההפרעה.

ניסן סלומינסקי: תמשיכי, בבקשה, עורכת-הדין חגית נאמן.

משה גפני: דרך אגב, אני לא חושב שאתה יכול להצביע ב-11:20.

משה גפני: אני אגיד לך למה.

ניסן סלומינסקי: אני, עכשיו, באמצע הבורסה.

ניסן סלומינסקי: עזוב, חבר הכנסת גפני.

משה גפני: רגע, אמרת 11:20.

ניסן סלומינסקי: לא, לא.

משה גפני: אמרת חצי שעה, זה 11:05.

ניסן סלומינסקי: לא.

ניסן סלומינסקי: חבר הכנסת גפני, עשה לי טובה.

משה גפני: אם אתה רוצה - - -, אתה צריך לדחות את זה - - -

ניסן סלומינסקי: לא, לא יצא דיווח, לא יצא כלום.

ניסן סלומינסקי: עצרנו אותו.

משה גפני: מה לא יצא?

משה גפני: יצאה הודעה, 11:05.

יצחק כהן: שמה?

משה גפני: הצוות פה מוכשר מאוד.

ניסן סלומינסקי: חבר הכנסת גפני, בסדר, אז - - - שאחר-כך, אחרי שנצביע לרוויזיה, - - - לרוויזיה.

משה גפני: לא, לא, לא, - - - חצי שעה.

עפר שלח: לא, לא.

עפר שלח: לא תהיה דחייה של חצי שעה.

משה גפני: - - - חצי שעה.

קריאות: - - -

יצחק כהן: עם כל הכבוד ליושב-ראש הקואליציה, - - - לתקנון.

יצחק כהן: אני לא מבין, יש תקנון.

יצחק כהן: לא פחות מחצי שעה.

קריאה: 11:05, הצבעה.

ניסן סלומינסקי: טוב, בסדר.

עדי קול: 11:05, - - -

עפר שלח: 11:05, הצבעה - - -

משה גפני: חצי שעה מעכשיו.

עדי קול: 11:05, הצבעה.

ניסן סלומינסקי: אז אמרתי, נו.

ניסן סלומינסקי: הודעתי - - -

קריאות: - - -

ניסן סלומינסקי: חבר הכנסת גפני, ב-10:50 הודעתי על 11:20 – זה חצי שעה מהזמן שהודעתי.

ניסן סלומינסקי: נקודה.

ניסן סלומינסקי: גמרנו.

ראובן ריבלין: התקנון קובע לא פחות מחצי שעה.

ניסן סלומינסקי: אז הודעתי ב-10:50 - - -

ראובן ריבלין: אז זה יכול להיות גם בעוד יומיים.

ראובן ריבלין: אבל פחות מחצי שעה זה דירקטיבה.

ראובן ריבלין: אתה לא יכול.

ניסן סלומינסקי: הבנתי.

ניסן סלומינסקי: אני רק מציע לחברינו - - -

משה גפני: למה - - -

ראובן ריבלין: - - - חצי שעה אתה יכול מה שאתה רוצה.

עפר שלח: אז מתי מצביעים, אדוני היושב-ראש?

ניסן סלומינסקי: ב-11:20.

ניסן סלומינסקי: חבר הכנסת גפני, אני מציע שאת התחמושת תשמור לדברים אחרים.

משה גפני: לא, אין לי תחמושת.

משה גפני: אני ממש בתמימות.

ניסן סלומינסקי: טוב, עורכת-הדין נאמן.

משה גפני: חבר הכנסת שלח צודק.

משה גפני: ואם יגיעו לסיכום בעניין הזה משרד האוצר ימשוך - - -

ניסן סלומינסקי: אין שום דבר.

ניסן סלומינסקי: עשה לי טובה, נו.

משה גפני: מה זה "עשה לי טובה"?

משה גפני: - - -

ניסן סלומינסקי: על איזה אוצר?

ניסן סלומינסקי: מה אתה, אתה רוצה להגיד לאנשים אם לדבר או לא לדבר?

קריאה: - - -

ניסן סלומינסקי: דרך אגב, חברת הכנסת אורית סטרוק נמצאת בכלל בוועדה, וחבר הכנסת יריב לוין נמצא במקום אחר.

ניסן סלומינסקי: מה זה שייך?

ניסן סלומינסקי: מה זה רלבנטי?

קריאה: - - - באותה ועדה.

קריאה: חברי הכנסת לוין וסטרוק באותו דיון.

קריאה: - - - בוועדת חוקה, חוק ומשפט.

איילת שקד: בסדר.

איילת שקד: אנחנו - - -

ניסן סלומינסקי: נו, אז מה זה שייך?

ניסן סלומינסקי: מה - - -

איילת שקד: משרד האוצר לא ימשוך - - -

עפר שלח: - - - משרד האוצר ימשוך, - - - ואל תגידי לי אם משרד האוצר - - -.

עפר שלח: משרד האוצר ימשוך.

ניסן סלומינסקי: חבר הכנסת שלח, משרד האוצר לא ימשוך.

ניסן סלומינסקי: משרד האוצר לא ימשוך.

ניסן סלומינסקי: אנחנו נצביע על הרוויזיה ונגמר הסיפור.

קריאה: אז בואו נצביע עכשיו.

ניסן סלומינסקי: לא, צריכים חצי שעה, נו.

ראובן ריבלין: אני רוצה שתבינו את כללי המשחק בכנסת: משרד האוצר מגיש בקשה או משרד ממשלתי מגיש בקשה.

ראובן ריבלין: אנחנו יכולים או לקבל אותה או לדחות אותה.

ראובן ריבלין: זאת אומרת, הרוויזיה, מה היא רוצה?

ראובן ריבלין: שהם יכניסו, ואז היא מבקשת לדחות את הצו עד שלא ישנו אותו ויביאו אותו בפנינו.

ראובן ריבלין: יכולים בהסכמה, כולם, לשנות את הצו כאן.

ראובן ריבלין: כלומר, אנחנו מגישים אותו מחדש, ועכשיו הצו העומד לפנינו הוא הצו מטעם הממשלה.

ראובן ריבלין: לכן, כל הוויכוח הוא ויכוח.

ראובן ריבלין: מה היא רוצה רוויזיה?

ראובן ריבלין: היא רוצה רוויזיה שהממשלה תאמר: לא מקבלים את הצו, אלא אם כן תשנו.

ראובן ריבלין: אז אתה לא צריך לומר למשוך.

ראובן ריבלין: זאת אומרת, שאתה מקבל - - -

משה גפני: חבר הכנסת ריבלין, אתה מרגיע אותם תקנונית.

משה גפני: אבל זה - - -

ראובן ריבלין: - - -

איילת שקד: בסדר, זו זכות של חבר כנסת שהיא מימשה אותה - - -

ניסן סלומינסקי: עורכת-הדין נאמן, את מוזמנת להמשיך הלאה, בבקשה.

חגית נאמן: אני עוברת לנושא השני.

חגית נאמן: הנושא השני זה - - -

משה גפני: מאוד חשוב לדעת שמפלגות השלטון - - - ביניהן.

משה גפני: - - -

ראובן ריבלין: אני מצביע בעד הרוויזיה, חד משמעית.

ראובן ריבלין: ברמה האידאולוגית.

ראובן ריבלין: אבל אני לא מבין - - -

משה גפני: בעד חברון.

ראובן ריבלין: אני בעד חברון - -

איילת שקד: מאז ומתמיד.

ראובן ריבלין: - - מאז ולתמיד.

ראובן ריבלין: אבל יש סדר, רבותיי: כשיש קואליציה ויש ממשלה צריכים - - - דבר בצורה מסודרת.

ראובן ריבלין: לא יכול להיות שמישהו מהקואליציה יקפוץ עם רוויזיה.

ראובן ריבלין: לי אין בעיה להצביע בעד הרוויזיה, דרך אגב.

ראובן ריבלין: לי אין בעיה, לא ברמה העקרונית ולא ברמה הלהטוטנית.

ראובן ריבלין: אבל הוא צודק, גם חבר הכנסת יצחק כהן וגם כבוד היושב-ראש.

ראובן ריבלין: לא יכול להיות שהיושב-ראש יאמר כך, מרכזת הסיעה תאמר כך וחברת סיעה תאמר כך.

ראובן ריבלין: אם כך הדבר, אז - - -

ניסן סלומינסקי: מה פירוש?

ניסן סלומינסקי: אז בגלל זה אנחנו נדחה אותה.

ניסן סלומינסקי: אני לא מבין.

ניסן סלומינסקי: מה אני יכול למנוע - - -

ראובן ריבלין: אתה יכול לומר לי להתכחש לחברון ברמה המצפונית?

ראובן ריבלין: מה, אתה מעמיד את זה לפתחי?

ראובן ריבלין: אני בעד חברון.

משה גפני: - - -

ניסן סלומינסקי: אז זה לא הרוויזיה.

ראובן ריבלין: לא היו מעלים את זה, אני בעד הצו.

משה גפני: זו הרוויזיה, זו הרוויזיה.

משה גפני: דיברנו.

ראובן ריבלין: אני בעד הצו.

ראובן ריבלין: אתה רוצה שאני אצביע נגד חברון?

עדי קול: רגע, ואתה - - - ב-11:20 - - -

משה גפני: אם הוא מצביע בעד הרוויזיה, הוא מצביע נגד חברון.

ראובן ריבלין: נכון.

משה גפני: זה הכול.

ניסן סלומינסקי: עכשיו אתה מבין מה זה הסדקים?

משה גפני: לא, אני רק מעמיד דברים על דיוקם.

ניסן סלומינסקי: מאה אחוז.

ראובן ריבלין: אין לי בעיה להצביע בעד הצו.

ראובן ריבלין: יחד עם זה, אם הרוויזיה מדברת בשם חברון אני לא - - -

משה גפני: נכון.

ראובן ריבלין: אני לא ארים יד על חברון.

ניסן סלומינסקי: אף אחד מאיתנו לא מרים יד על חברון.

ראובן ריבלין: אני בטוח.

ראובן ריבלין: לכן, למנוע או למנוע את ההסתייגות או לא להביא את הנושא לדיון.

ראובן ריבלין: זה הכול.

חגית נאמן: הנושא השני זה דיווחים שחברי בורסה שאינם בנקים צריכים לתת ללקוחותיהם.

חגית נאמן: זה, למעשה, התיישרות עם חקיקה שנוספה במהלך השנים.

חגית נאמן: מדובר בשני נושאים: הנושא הראשון, זה דו"ח תשואות ללקוחות שהתיקים שלהם מנוהלים על ידי מנהלי תיקים.

חגית נאמן: יש היום דרישה מחברי הבורסה שאינם בנקים לתת דו"ח תשואות ללקוחות כאלה.

חגית נאמן: בינתיים, כשנקבעה הדרישה הזאת לא הייתה בתקנות – לפי חוק הייעוץ – דרישה כזו.

חגית נאמן: בינתיים, לאחרונה נוספה דרישה כזו, ולמעשה הדרישה הזו, בתקנון הבורסה, מתייתרת, ואנחנו מבקשים למחוק את זה מתקנון הבורסה.

חגית נאמן: הנושא השני, זה דו"ח על תנועות ויתרות - - -

ניסן סלומינסקי: שלישי.

ראובן ריבלין: שלישי.

ניסן סלומינסקי: שלישי.

ראובן ריבלין: הראשון היה הדיון הארוך שעשית.

חגית נאמן: לא, אני, עכשיו, בנושא השני - - - שני חלקים.

חגית נאמן: הנושא הראשון - - -

ראובן ריבלין: הבנתי – הנושא השני, העניין הראשון.

ניסן סלומינסקי: הבנו.

ניסן סלומינסקי: אוקי, בסדר.

חגית נאמן: כן, ביטול דו"ח תשואות; והנושא השני בשני הוא שעד היום, חברים שמנהלים תיקים – יש חברי בורסה שאינם בנקים, שהתיקים של הלקוחות מוחזקים בבנקים, והם מנהלים להם את התיקים בבנקים.

חגית נאמן: החברים האלה, בהתאם לתקנון הבורסה, צריכים לתת דו"ח ללקוחות שלהם, גם על יתרות וגם על תנועות, בהתאם לתקנון הבורסה, פעם בחודש.

חגית נאמן: מבחינת חוק הייעוץ והוראות ניהול בנקאי תקין: הבנקים, מצידם – כיוון שהם גם לקוחות של הבנקים – נדרשים, גם-כן, לתת להם מצידם דו"חות.

חגית נאמן: הדו"חות, לאחרונה, שצריכים לתת על פי חוק הייעוץ אחת לשלושה חודשים, הורחבו.

חגית נאמן: המידע בהם מאוד הורחב.

חגית נאמן: ואם החבר רוצה לתת בדחיפות יותר גדולה, אחת לחודש דו"חות, הוא חייב לתת את כל הדו"ח שהוא צריך לתת אחת לשלושה חודשים גם אחת לחודש.

חגית נאמן: על-מנת למנוע הכבדה מאוד רבה על חברי הבורסה, הוחלט שניתן להסתפק בדיווחים שקובע בנק ישראל ושנדרשים על פי חוק הייעוץ.

חגית נאמן: ולמעשה, המשמעות שחברי הבורסה שאינם בנקים, שמנהלים את התיקים ללקוחות שלהם בבנקים, הלקוחות יקבלו את מה שמקבל לקוח של הבנק.

חגית נאמן: הם לא יצטרכו לקבל יותר מזה.

חגית נאמן: והרעיון פה הוא ליצור הסמכה בתוך התקנון, בהנחיות, שנוכל לעשות הקלות.

חגית נאמן: ואחת ההקלות, שהיא לא במסגרת – הוועדה לא צריכה לאשר אותה כאן – אבל ההקלות המתוכננות הן שמישהו לקוח של הבנק, הלקוח יקבל את כל הדיווחים שהוא מקבל מהבנק, בהתאם לדרישות המפקח על הבנקים, ושהוא נדרש לקבל על פי חוק הייעוץ.

חגית נאמן: למעשה, הקלה על איזו הכבדה שקיימת היום על חברי הבורסה שאינם בנקים.

חגית נאמן: אין לזה, כמובן, מתנגדים.

חגית נאמן: ועם כל הרגולציה שקיימת זה פחות הכבדה במקום שזה לא נחוץ, שיש כפל דיווחים.

חגית נאמן: אז אני רוצה לאשר את זה.

אראל מרגלית: אבל הדו"ח עצמו נעשה יותר קטן, יותר גדול?

חגית נאמן: הדו"ח הרבעוני שנדרש על פי חוק הייעוץ יותר מקיף מהדו"ח שהיום נדרש על פי הנחיות הבורסה, שהוא הדו"ח החודשי.

אראל מרגלית: ואז אני אומר: יש לי דו"ח רבעוני, אבל בדו"ח החודשי אני לא צריך לתת את אותו פירוט של הדו"ח הרבעוני.

חגית נאמן: חברי הבורסה שאינם בנקים, אם הם ירצו ללקוחות שלהם הם יוכלו להמשיך לתת את הדו"ח החודשי.

חגית נאמן: אבל הם לא יהיו חייבים מעתה לתת את הדו"ח החודשי ללקוחות, כי אם הם נותנים אותו הם יצטרכו לעשות אותו הרבה יותר רחב.

חגית נאמן: הם לא יוכלו לתת אותו במתכונת שהם נתנו אותו בעבר על פי ההנחיות.

ראובן ריבלין: זו הקלה.

ראובן ריבלין: הקלה עם שמירה על הציבור.

חגית נאמן: אז הכוונה היא שהלקוח של הבנק, הוא יקבל – זה שמנהל לו את התיק, חבר בורסה שאינו בנק, הוא יקבל דו"חות כמו כל לקוח אחר של הבנק, גם אם הוא מנוהל על ידי מנהל תיק שאינו חבר בורסה.

יצחק כהן: מה מצבם של אותם חברי בורסה שאינם בנקים?

יצחק כהן: אני יודע שהם בתחרות קשה מאוד עם הבנקים, ואני יודע שהם נמצאים במצב של סוג של run off.

יצחק כהן: קודם-כל, אני מברך על המהלך – זה מקל עליהם וזה מצוין.

יצחק כהן: אבל אתם בכלל עוקבים אחרי מה שקורה שם?

יצחק כהן: אנחנו בסוף נישאר בלי חברי בורסה שאינם בנקים.

חגית נאמן: לבורסה יש מחלקה שמפקחת על חברי הבורסה שאינם בנקים; על הקיום של הוראות תקנון הבורסה; היא מפקחת על דרישות מינימום מחברי בורסה שאינם בנקים.

חגית נאמן: בהחלט.

חגית נאמן: ולגבי התחרות: כולנו יודעים, שומעים שקיימת תחרות.

חגית נאמן: וחברי הבורסה לא אחת אומרים שקיימת תחרות.

יצחק כהן: אני מקווה שהיא תשתמר, אחרת נישאר רק עם - - -

ראובן ריבלין: יכולה להיות מחלוקת בין הממונה על הבנקים לבין הרגולציה בבורסה?

חגית נאמן: לא.

חגית נאמן: קודם-כל, באותם דברים שאנחנו נוגעים בנושאים דומים אנחנו לומדים הרבה מהמפקח על הבנקים.

חגית נאמן: ובכל הדברים שדומים אנחנו משתדלים שלא יהיה פער, ככל שניתן וככל שיש זהות בפעילויות.

אראל מרגלית: ואז יש פער במידע.

חגית נאמן: מחלקת הפיקוח שלנו על חברי הבורסה שאינם בנקים, בהחלט עובדת גם בצמוד; גם מתבססת; גם מביאה לשולחן פה הרבה מאוד הצעות בעקבות הוראות שקובע המפקח על הבנקים לגבי הבנקים, ואנחנו בהחלט מסתכלים ולומדים מהם.

חגית נאמן: ומשתדלים שבאותם נושאים שאין הצדקה לפערים לא תהיה, ככל שניתן וככל - - - זהות בין הדברים.

יצחק כהן: מה לגבי ניגודי עניינים?

חגית נאמן: באיזה הקשר?

חגית נאמן: בין מה למה?

יצחק כהן: אנחנו יודעים שהבנקים גם מנהלים מול הבורסה, וגם מנהלים ללקוחות שלהם את האשראי.

יצחק כהן: וחברי הבורסה שאינם בנקים נמצאים בחזית מאוד קשה.

יצחק כהן: כך אני קורא את התמונה.

חגית נאמן: אני לא חושבת שזה בתחום המגרש של הבורסה.

ראובן ריבלין: זה לא ברגולציה שלה בכלל.

חגית נאמן: הנושא הזה, כבד ככל שלא יהיה, אני לא - - -

יצחק כהן: נכון, נכון, נכון.

יצחק כהן: את צודקת.

יצחק כהן: נכון.

ראובן ריבלין: זו עבירה פלילית.

יצחק כהן: לא , זו לא עבירה פלילית.

ראובן ריבלין: זו עבירה שיכולה להיות פלילית, מה זה.

ראובן ריבלין: אם היא הונאה.

יצחק כהן: זו לא עבירה פלילית, זו מציאות שצריכים לתקן אותה.

ראובן ריבלין: המציאות יכולה להיות הרבה פעמים פלילית, אדוני.

ראובן ריבלין: כן.

אראל מרגלית: אבל תסבירי לנו את כל הדו"חות האלה.

אראל מרגלית: יש דו"ח רבעוני בחברה, שהיא מוציאה, נכון?

חגית נאמן: לא, לא דו"ח רבעוני של חברה.

חגית נאמן: זה דו"ח ללקוח.

חגית נאמן: אתה הלקוח של הבנק, - - -

ראובן ריבלין: נותנים לך מה מצבך.

חגית נאמן: לא מדובר על חברות בכלל.

חגית נאמן: זה לקוחות שמנהלים את התיקים שלהם בבנקים, והם מקבלים דו"ח: מה היתרות שלהם, ומה הפעולות שהם עשו.

חגית נאמן: על זה מדובר.

חגית נאמן: דו"חות של חברות זה דו"חות לפי תקנות ניירות ערך - - -

ראובן ריבלין: דרך אגב, הוא יכול לקבל את זה כל יום אם הוא הולך לבנק.

חגית נאמן: כן.

חגית נאמן: מדובר על דו"ח שבלי שהלקוח מבקש, החבר צריך לשלוח - - - לבנק.

חגית נאמן: אז אומרים: מה שהבנק שולח לך, זה מה שתקבל.

חגית נאמן: והבנק כפוף להוראות מאוד קפדניות של המפקח על הבנקים.

חגית נאמן: ומוצע שאם מדובר בחשבון שמנוהל בתאגיד בנקאי, הלקוח יקבל את מה שהוא מחויב לקבל על פי הפיקוח על הבנקים – ההוראות של נוהל בנקאי תקין, זה הרעיון.

חגית נאמן: לא קשור בכלל לדיווחים שהחברות צריכות - - -

אראל מרגלית: אז מה אתם משנים עכשיו?

חגית נאמן: אנחנו מאפשרים בתקנון לעשות הקלות בדרישות שלנו, להתאים אותן לדרישות של המפקח על הבנקים.

חגית נאמן: שלא יהיו כפל דרישות: שהבורסה תדרוש דבר אחד, המפקח על הבנקים ידרוש דבר אחר, חוק ייעוץ ידרוש דבר שלישי.

אראל מרגלית: הבנתי.

ראובן ריבלין: להוסיף הקלות בלי - - - כהוא זה מהפיקוח.

ראובן ריבלין: מאה אחוז.

חגית נאמן: האחדת הדרישות, בעצם.

חגית נאמן: האחדת הדרישות, שלא יהיה - - -

ראובן ריבלין: דרך אגב, שליחת כל הניירות האלה - - -

עיסאווי פריג': אבל למה זה עלה רק עכשיו?

חגית נאמן: כי לאחרונה תוקנו תקנות לפי חוק הייעוץ, והוסיפו דרישות על פי חוק הייעוץ שלא היו קיימות קודם.

חגית נאמן: אז לכן זה התעורר.

חגית נאמן: כי עד אז היו נדרשות ההנחיות אצלנו.

חגית נאמן: ברגע שזה התקיים זה התייתר.

חגית נאמן: אפשר לעבור לנושא השלישי?

ניסן סלומינסקי: הנושא השלישי, תעברי הלאה.

חגית נאמן: הנושא השלישי: אנחנו מבקשים דחייה של מועד תחילה של הוראות שקבענו לגבי חברי הבורסה שאינם בנקים, לגבי ניהול טכנולוגיות המידע שלהם.

חגית נאמן: אנחנו, לפני כשנה, באנו הנה ואישרנו פרק בתקנון שלנו לחברי הבורסה שאינם בנקים, לגבי ניהול טכנולוגיות המידע שלהם.

חגית נאמן: אנחנו חשבנו, קיווינו, הערכנו, שניתן יהיה להשלים את – קודם-כל, אנחנו קבענו להם - - -, שהם צריכים להחיל אותם בהדרגה, כאשר הם היו צריכים להשלים את ההיערכות שלהם לניהול טכנולוגיית המידע לפי התקנון עד ל-30 ביוני.

חגית נאמן: אנחנו באים איתם בקשר רציף, כל הזמן.

חגית נאמן: יש התקדמות רבה מאוד.

חגית נאמן: אבל, כפי שנראה עכשיו, עד ה-30 ביוני הם לא ישלימו את כל המהלכים שהם נדרשים; ועל מנת שהם לא יהיו בהפרה, וההיערכות היא בהחלט לא פשוטה, ודרשנו מהם היערכות מאוד-מאוד מכבידה, אנחנו מבקשים לדחות את מועד התחילה של ההוראות עד ה-31 בדצמבר 2013.

חגית נאמן: חצי שנה.

חגית נאמן: הנושא הרביעי זה הסדרת הפעילות של מחוללי ציטוטים: כמו שאתם בוודאי יודעים, בשנים האחרונות התחילה לפשוט תופעה של הזרמת פקודות לבורסה או לבורסות בכלל בעולם של מחוללי ציטוטים אוטומטיים שמזרימים הוראות.

חגית נאמן: לא מדובר בחבר שיושב ומקליד הוראות, אלא מחשב שמזרים אלפי פקודות בשנייה למחשבי הבורסה.

חגית נאמן: התופעה הזאת התחילה לפני מספר שנים, בהתייחס למחוללי ציטוטים שפעלו - - - מכשירים - - -

קריאות: - - -

חגית נאמן: לפני מספר שנים אנחנו עדכנו הוראות שמסדירות את הפעילות של אותם מחוללי ציטוטים, כאשר המטרה של ההוראות האלה היא שתהיה לנו אפשרות לנטר אותם.

חגית נאמן: ואם נראה שיש איזה - - - ציטוטים שגורם להפרעה במסחר, אנחנו נוכל לדעת מהו, מאיפה הוא בא, מאיזה חבר, ולפקח על הפעילות שלו כדי שהוא לא יגרום לתקלות במסחר.

חגית נאמן: וזה עובד, וזה עובד טוב.

חגית נאמן: לאחרונה, החלו מחוללי ציטוטים כאלה, אוטומטיים, לפעול לא רק בשוק הנגזרים אלא גם בשוק המניות.

חגית נאמן: ואת אותן הוראות - - - בשוק הנגזרים אנחנו - - - עכשיו, תהיה לנו אפשרות גם לנטר את הפעילות של מחוללי הציטוטים האוטומטיים האלה, ככל שהם פועלים, בתחום של ניירות ערך אחרים שאינם אופציות וחוזים עתידיים.

חגית נאמן: ולמעשה, ההוראות שייקבעו בהנחיות על פי התקנון, הן מאוד דומות עד כדי זהות להוראות שקיימות היום לגבי הנגזרים.

ניסן סלומינסקי: אוקי.

ניסן סלומינסקי: עורכת-הדין נאמן, את סיימת?

חגית נאמן: אני סיימתי.

ניסן סלומינסקי: טוב, רבותיי, אם יש מישהו, מאחר וחברי הכנסת כבר ניהלו דו-שיח ער עם עורכת-הדין נאמן, ואני מניח שהם קיבלו את התשובות המתאימות.

ניסן סלומינסקי: אם יש מישהו מהאורחים שנמצאים פה או מייצגי רשויות אחרות שרוצים לומר – אתם מוזמנים, לא חייבים.

עיסאווי פריג': אם יש הסתייגויות.

משה גפני: אם יש חברות שנסחרות בבורסה.

עיסאווי פריג': הסתייגויות כלשהן.

יצחק כהן: יש פה נציגים של - - -

ניסן סלומינסקי: חברי הכנסת, אני מניח שמיצו את דבריהם.

אראל מרגלית: התקנה האחרונה הופכת את הבורסה להרבה יותר נגישה מבחינה טכנולוגית למי שאינו בנק.

יצחק כהן: לא, לא, לחברי הבורסה שאינם בנקים.

חגית נאמן: האחרונה, שדיברתי עליה, זה - - -.

חגית נאמן: זו היכולת של הבורסה לזהות שאם איזה מחולל ציטוטים אוטומטי מזרים פקודות מחבר בורסה, מערכת מחשב שמזרימה פעולות לחבר הבורסה גם אם זה לא בנגזרים אלא במניות, אנחנו נדע מאיפה זה בא; ונדע לפנות לחבר הנכבד שיבדוק מה קורה, ונוכל, עד כדי להפסיק את הפעילות שלו, לעכב את הפעילות שלו, כדי שלא - - - המסחר, - - - את המסחר בבורסה.

ניסן סלומינסקי: אוקי, תודה לך עורכת-הדין נאמן.

ניסן סלומינסקי: אם ככה, שתמו השאלות, אז אנחנו נקיים את ההצבעה.

ניסן סלומינסקי: מי בעד לאשר את תיקון תקנון הבורסה: רישום למסחר של תעודות סל – תיקון תקנון והנחיות – דיווחים ללקוחות של חש"ב – תיקון תקנון והנחיות – ניהול טכנולוגיות מידע בחש"ב – עדכון מועדי התחילה של ההוראות – תיקון תקנון והנחיות – הסדרת פעילות מחוללי ציטוטים במסחר בניירות.

ניסן סלומינסקי: מי בעד, ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד תיקון תקנון הבורסה: רישום למסחר של תעודות סל – תיקון תקנון והנחיות – דיווחים ללקוחות של חש"ב – תיקון תקנון והנחיות – ניהול טכנולוגיות מידע בחש"ב – עדכון מועדי התחילה של ההוראות – תיקון תקנון והנחיות – הסדרת פעילות מחוללי ציטוטים במסחר בניירות – פה אחד

ניסן סלומינסקי: נמנעים – אין תיקון תקנון הבורסה נתקבל.

ניסן סלומינסקי: הנושא אושר פה אחד.